[{"text_idx": "#000002", "text": "Koera kuivtoidud Konservid Maiused U\u0308lekaalulisele koerale"}, {"text_idx": "#000037", "text": "Ettevaatust, o\u0303ues on pime ja ku\u0308lm! Lemmiku riietamise ja ohutuse ABC"}, {"text_idx": "#000038", "text": "U\u0308lioluline on teadlik ja o\u0303ige riietamine"}, {"text_idx": "#000039", "text": "Suuremale osale koertest on mugav o\u0303ues olemise temperatuur +20 kuni +10\u00b0C . Mida va\u0308iksema rasvaprotsendiga koer, seda ku\u0308lmem tal o\u0303ues on. Samuti oleneb ku\u0308lmakartlikkus koera suurusest \u2013 va\u0308ike keha kuumeneb ja jahtub kiiremini. Na\u0308iteks vene ka\u0308a\u0308buskoeral vo\u0303ib po\u0303hjustada ka +10\u00b0C o\u0303hutemperatuur oluliselt rohkem ebamugavustunnet kui na\u0308iteks inglise hurdal. Olulist rolli ma\u0308ngib ka fu\u0308u\u0308siline aktiivsus \u2013 lahtiselt lippav koer reguleerib enda temperatuuri paremini kui taltsalt rihmas jalutav neljajalgne. Loomulikult mo\u0303jutab koera ku\u0308lmakartlikkust ka tema karvastik ning vanus. Samas on to\u0303uge, kes ku\u0308lmal ajal riietamist ei vaja. Na\u0308iteks po\u0303hjamaised spitsid ning teatud topeltkarvaga karjavalve- ja kaitse koerad. Ku\u0308ll aga vo\u0303ivad need to\u0303ud vajada rohkem ta\u0308helepanu kuumal ajal. Koera riided peavad olema mugavad ning kehatu\u0308u\u0308bile vastavad. Na\u0308iteks taksile, corgiele, bassetile ja teistele taolise kehatu\u0308u\u0308biga koertele ei sobi kombinesoonid. Keeruline on leida riietust ka erakordselt su\u0308gava rinnakorviga loomadele, na\u0308iteks azawakhile. Ko\u0303ige ho\u0303lpsamalt saab riided selga klassikalise kujuga lemmik - eesti hagijad ning na\u0308iteks inglise pointer. Ta\u0308napa\u0308eval on va\u0308ga lihtne leida enda koerale sobivat jopet, jakki vo\u0303i kombinesooni. Enamus firmasid, nagu na\u0308iteks Rukka, Hurtta aga ka Ruffwear testivad enne toodete mu\u0308u\u0308gile laskmist pikka aega jopesid erinevatel to\u0303ugudel ja kehatu\u0308u\u0308pidel. Nii leiab ho\u0303lpsalt endale jope ka taksikoer vo\u0303i hurt."}, {"text_idx": "#000040", "text": "Millised koerad vajavad kindlasti riietumist?"}, {"text_idx": "#000041", "text": "O\u0303ue minnes tuleks riietada kindlasti karvutuid, madala rasvaprotsendiga, lu\u0308hikarvalisi ning aluskarvata to\u0303ugusid \u2013 nemad vajavad ku\u0308lma eest tugevamat kaitset. Ku\u0308lmale on vastuvo\u0303tlikumad ka kutsikad ning vanemad loomad. Omanik saab veenduda, et lemmikul on ku\u0308lm juhul, kui loomake va\u0308riseb ja/vo\u0303i on ku\u0308u\u0308rus. Tegelikult on kergesti ma\u0308rgata, et loomal on ebamugav ja ta vajab kaitset. Ku\u0308lma taluvad paremini vabalt lippavad koerad, sest nemad saavad ise endale sooja teha. Pisut suurem katsumus on aga rihmastatud jalutuska\u0308ik ja seda isegi soojemate temperatuuridega. Seeto\u0303ttu tuleks eriti hoolsalt suhtuda lemmikutesse, kellega liigutakse rihmaga."}, {"text_idx": "#000042", "text": "Vihmase ilma puhul on ma\u0308a\u0308ravaks va\u0308listemperatuur. Suvisel ajal vihmaga jalutades ei ole riietumine ilmtingimata vajalik, kuid su\u0308gisperioodil vo\u0303ib ma\u0308rg keha muuta rihmastatud jalutuska\u0308igu a\u0308a\u0308rmiselt ebamugavaks. Lisaks hoiab vihmakombe liigse sopa eest. Pikakarvaliste lemmikute puhul aitab kombinesoon ka vo\u0303imaliku hotspoti vastu. Temperatuur +5 kuni 0\u00b0C on u\u0308hele loomale ku\u0308lm, teisele aga soe. Selline temperatuurivahemik tekitab ebamugavust eelko\u0303ige lu\u0308hikarvalistele to\u0303ugudele. Siin vo\u0303iks kaaluda na\u0308iteks vihmajakki, kampsunit, fliisist tehtud kombekaid vo\u0303i jakke. Pikakarvalised ja poolpikakarvalised lemmikloomad aga naudivad sellist temperatuuri, sest kohale on jo\u0303udnud nende lemmik aastaaeg. Samas tuleb arvestada, et sellise temperatuuriga ilmad on tavaliselt porised ja vo\u0303iks siiski lemmiklooma riietada, na\u0308iteks veekindlasse kombinesooni."}, {"text_idx": "#000043", "text": "0 kuni -10\u00b0C ta\u0308hendab, et ka\u0308tte on jo\u0303udnud talv ja kasutusele tuleks vo\u0303tta uued ro\u0303ivad. Kargel talvepa\u0308eval on ideaalne kihiline riietamine. Kombineerida vo\u0303ib kampsuneid vihmajakiga vo\u0303i softshell kombinesooniga. Hea alternatiiv on ka spetsiaalne u\u0308lisoe talvejope. Linnakoera omanik peaks kindlasti mo\u0303tlema ka ka\u0308pavaha vo\u0303i koerte papude peale, kuna ta\u0308naval ja\u0308a\u0308to\u0303rjeks kasutatav sool vigastab ka\u0308papadjandeid ja tekitab keemilise po\u0303letava reaktsiooni. Samas ei saa salata, et mo\u0303nele lemmiklooma to\u0303ule ta\u0308hendab 0 kuni -10\u00b0C ja\u0308llegi mo\u0303nusat nautimisilma. Kui o\u0303ues on -10 kuni -20\u00b0C, siis tulevad appi koertele mo\u0303eldud jalano\u0303ud ning u\u0308lisoojad talveriided. Lu\u0308hikarvalise ja vanema ning noore ja va\u0308ikese koera jalutuska\u0308igud tuleks hoida pigem lu\u0308hemad ning aktiivsemad. Kindlasti tuleks neil kasutada talveriideid, sest nii nagu inimestel, vo\u0303ivad ka koertel, kassidel ja teistel loomadel tekkida ku\u0308lmavillid ning -kahjustused. Eriti tundlikud on ku\u0308lmale ko\u0303rvaotsad, saba ja ka\u0308papadjandid. Ekstreemsetel juhtudel vo\u0303ib nahakude lausa selliselt ha\u0308vineda, et kahjustatud piirkond tuleb amputeerida. Teisale ja\u0308lle po\u0303hjamaistele, aluskarvaga to\u0303ugudele on -10 kuni -20\u00b0C aga parim ilm u\u0308ldse."}, {"text_idx": "#000044", "text": "Pimedal aastaajal on a\u0308a\u0308rmiselt ta\u0308htis lihtsaks o\u0303igele riietusele ka lemmiku na\u0308htavaks tegemine. Samamoodi nagu inimestel on helkurid, on ka loomadele loodud helkurid ja vilkurid, mis neid kaitsevad. Loomapoodides on saadaval erinevates va\u0308rvides tulukesi, mida lemmikule ku\u0308lge riputada ning spetsiaalseid helkuritega kaelarihmasid. Kes veel ei ole helkureid ja vilkureid oma loomale soetanud, siis nu\u0308u\u0308d on viimane aeg seda teha."}, {"text_idx": "#000046", "text": "Nii nagu inimene, vo\u0303ib ka koer saada ulatuslikke ku\u0308lmakahjustusi. Tavaliselt saavad esimesena kahjustada ko\u0303rvaotsad, eriti ohtlik on see kikkis ko\u0303rvadega koerte ja kasside puhul. Samuti on ku\u0308lmakartlikud saba ning ka\u0308papadjandid. Lemmikloomapoed pakuvad ko\u0303rvu kaitsvaid tooteid ning ka\u0308ppasid kaitsvaid saapaid. Helkurid ja vilkurid kaitsevad Sinu looma liikluso\u0303nnetuste ja muude ohtude eest, mida pimedad ilmad kaasa toovad. Hoolivus ja ta\u0308helepanelikkus oma lemmiku suhtes hoiab neid terve ja o\u0303nnelikuna."}, {"text_idx": "#000047", "text": "Kuidas kaitsta oma koera talvel?\nKuidas tuua oma lemmik loomakliinikusse\n7 jo\u0303ulukingi ideed, mis teevad koerad o\u0303nnelikuks!"}, {"text_idx": "#000048", "text": "Kuidas kaitsta oma koera talvel?"}, {"text_idx": "#000049", "text": "Kuidas tuua oma lemmik loomakliinikusse"}, {"text_idx": "#000050", "text": "7 jo\u0303ulukingi ideed, mis teevad koerad o\u0303nnelikuks!"}, {"text_idx": "#000051", "text": "Miks on hea olla PetCity pu\u0308siklient?\nKuidas on kaitstud minu isikuandmed?\nOlen unustanud oma kasutajatunnuse ja parooli, kuidas toimida?\nKui kiiresti jo\u0303uab kaup minuni (kliendini)?"}]